**OBRAZLOŽENJE IZVRŠENJA POLUGODIŠNJEG FINANCIJSKOG PLANA**

**za razdoblje 01.01.2022. – 30.06.2022.g.**

Školske ustanove su neprofitne organizacije, što znači da im nije cilj ostvarivanje profita. Sva dobivena sredstva se utroše namjenski, sukladno namjeni za koju su dobivena.

Ukupne prihode Škole čine prihodi iz izvora 11, 25, 31, 44, 49, 55, 29.

**Izvor 11**

Produženi boravak provodi se kao sustavni program brige za djecu nižih razreda (1. i 2. razreda), koji uključuje organizirani boravak u školi izvan nastave, dodatni odgojno – obrazovni rad i prehranu. Troškovi zaposlenika financirani su iz proračuna grada Dubrovnika (izvor 11), dok ostale troškove produženog boravka sufinanciraju roditelji mjesečnim uplatama (izvor 55).

Grad Dubrovnik osigurao je sredstva za stručnu razvojnu službu tj. jednog stručnog suradnika na pola radnog vremena. Svrha ovog projekta je podizanje kvalitete života i školovanja učenika s posebnim odgojno – obrazovnim potrebama u sustavu redovitog osnovnog školovanja te pomoć i podrška djeci u razvoju pozitivnih modela ponašanja putem razvoja socijalnih i komunikacijskih vještina.

Osnovna škola Lapad domaćin je Gradskog LiDraNo-a za 2022. godinu i 2023. g., po sustavu da se svako dvije godine mijenja škola domaćin – organizator. Ovim projektom kojim se učenike potiče na izražavanje kreativnosti, talenta i sposobnosti za određeno područje uz naglašeni natjecateljski duh, grad Dubrovnik je osigurao sredstva za organizaciju ovog događaja. troškove stručnog žirija i članove zadužene za organizaciju, kao i ostale troškove potrebne za provođenje ovog projekta.

Kroz projekt Školski šport, potiče se animacija što većeg broja školske djece i njihovo aktivno uključivanje u proces treninga i natjecanja s ciljem pozitivnog utjecaja na unapređenje zdravlja i razvijanja navika zdravog načina življenja. Grad Dubrovnik sudjeluje u financiranju dijela troškova, a ostatak se financira iz mjesečnih članarina.

**Izvor 31**

Na projektu Materijalni i financijski rashodi osigurana su sredstva za podmirenje redovnih troškova te za tekuće i investicijsko održavanje škole (dnevnice, smještaj i troškovi prijevoza na službena putovanja, uredski i materijal za nastavu, pedagoška i druga obvezena periodika, seminari, stručna literatura i časopisi, nabava pribora za izvođenje nastavnih planova i programa, nabava sitnog inventara, materijal i usluge za tekuće održavanje zgrada, opreme i sredstava rada, ostali materijal, materijala za održavanje i čišćenje zgrada, sredstva za higijenske potrebe i njegu, energenti, komunalne usluge i naknade, telefonske i ostale usluge za komunikaciju i prijevoz, povećani troškovi za održavanje računalne opreme, intelektualne usluge, osiguranje imovine, rashodi za redovite propisane kontrole instalacija i postrojenja čije neotklanjanje ugrožava sigurnost učenika i zaposlenika, reprezentacija, bankarske usluge, ostali tekući troškovi nužni za ostvarivanje nastavnog plana i programa škole, rashodi za tekuće i investicijsko održavanje: troškovi tekućeg i investicijskog održavanja postrojenja i opreme), a na projektu Školska oprema osigurana su sredstva nabavku opreme koja je nužna i neophodna za rad i poslovanje. U prvom dijelu 2022. godine nabavljene su interaktivne ploče, kao i dio lektirnih naslova za obnovu fonda u školskoj knjižnici, a sve sukladno trenutnim financijskim mogućnostima Osnivača, ali i države.

**Izvor 44**

Asistent u nastavi oblik je podrške učenicima s posebnim obrazovnim potrebama koji su uključeni u redovan sustav odgoja i obrazovanja. Sredstva za provedbu projekta osigurana su iz izvornih prihoda Grada Dubrovnik, a dijelom, se ovaj projekt financira iz sredstava EU koje na transakcijski račun prosljeđuje gradski proračun (izvor 44) .

U okviru projekta Shema školskog voća, učenicima se nudi zaseban obrok voća neovisno od obroka u okviru školske prehrane, kontinuirano kroz cijelu školsku godinu. Sredstva za ovu namjenu osigurava Grad Dubrovnik, putem EU fondova.

**Izvor 49**

Izdatke za zaposlene financira Država kroz resorno Ministarstvo u čijoj je ovlasti cjelokupno područje radnih odnosa i plaća zaposlenika u školstvu. Obračun i isplata plaća vrše se kroz Centralni obračun plaća. Izdaci za zaposlene isplaćivani su u skladu s propisima radnog prava i dosegnutim pravima temeljem Kolektivnih ugovora.

**Izvor 55**

Država je osigurala sredstva za nabavu školskih udžbenika za školsku godinu 2022./2023., a isto će se realizirati u rujnu 2022.g.

Država također financira i izgubljene tužbe za povećanje osnovice, a čije isplate su još uvijek u tijeku i očekuje se do kraja godine da će sve biti isplaćene nakon izricanja pravomoćnih presuda. Također, iz državnog proračuna se financira prijevoz za roditelje čija djeca pohađaju Odjel djelomične integracije, kao i financiranje didaktike za te učenike.

Isplaćene su sve refundacije koje su poslane za troškove obveznog testiranja djelatnika, koje je bilo nužno i obvezujuće tijekom trajanja epidemijskih mjera vezanih za COVID – 19 virus.

Troškove produženog boravka sufinanciraju roditelji mjesečnim uplatama. Iz uplata roditelja plaćaju se namirnice za kuhinju, radna odjeća i obuća za kuharicu, materijal za čišćenje te potrošnja higijenskog materijala, nabava opreme potrebne za uređenje prostora produženog boravka, održavanje kuhinjskih strojeva, nabava didaktike, kao i sav potreban materijal za uslugu produženog boravka.

**Izvor 29**

U 2022. g . Osnovna škola Lapad, Dubrovnik je ostvarila višak prihoda poslovanja, a trošenje ostvarenog viška, troši se sukladno Odluci o raspodjeli rezultata poslovanja za 2021. godinu od 24. veljače 2022. godine.

U Dubrovniku, 28. srpnja 2022.g Ravnateljica:

Nikolina Soko

\_\_\_\_\_\_\_\_\_\_\_\_\_\_\_\_